सिस्टम रीबूट
कुछ हो गया है।
जाँच शुरू करें
कुछ।
कुछ हो गया है।
जाँच जारी है
मैं कहाँ हूँ?
व्हो। सोती हुई राजकुमारी जाग गयी।
मैं कहाँ हूँ?
यह स्वर्ग है। बधाई हो। तुमने कर दिखाया।
डॉ. मेन्साह? क्या आप यहाँ हैं?
चेहरे की पहचान के लिए स्कैन
डॉ. मेन्साह कहाँ हैं? पिन-ली? अराडा?
- कौन? - मेरे क्लाइंट। मेरे क्लाइंट कहाँ हैं?
उसकी फ़िक्र मत करो।
क्या मैं आपको जानता हूँ?
हाँ। मैं तेरा बाप हूँ।
मैंने एक कचरा नष्ट करने की मशीन के साथ सेक्स किया और तू बाहर आ गया।
ठीक है। इसकी सारी यादें मिटा दो।
- क्या कर दो? - चलो।
रुको। आप क्या कर...
सेकसिस क्रिया यादें मिटायी जा रही हैं
रुकिए। मुझे... मुझे याद है।
मेरे क्लाइंट। इंसान।
जो कि... क्या मैं उन्हें जानता हूँ?
आपका फिर से स्वागत है। आपके धैर्य के लिए शुक्रिया।
वह कहाँ है?
सेकयूनिट कहाँ है?
मुझे माफ़ करना। आप...
आप किसी ख़ास उपकरण के बारे में पूछ रहे हैं कि वह इस समय कहाँ पर है?
हम उस सेकयूनिट की बात कर रहे हैं जिसे हमारी खोजयात्रा पर हमारे साथ भेजा गया था।
वह सेकयूनिट जिसने हमारी जानें बचायीं।
हाँ। क्योंकि वह सिर्फ़ एक उपकरण भर नहीं है। वह कोई तम्बू नहीं है।
वैसे, उसे भी उन्हीं नियमों के अनुसार दर्ज किया गया है, जैसे एक तम्बू को किया जाता है।
- भला यह भी कोई बात है? - सच में।
साफ़-साफ़ कहूँ तो वह कहाँ है, इससे आपका कोई सरोकार नहीं है।
सरोकार तो हम बना लेंगे।
यह बात किसी के सामने नहीं लायी गयी है कि आपने एक ऐसी टीम को साज़ो-सामान
और परिवहन प्रदान किया, जिसने डेल्टफ़ॉल टीम के सदस्यों का क़त्ल कर दिया और हमें मारने की कोशिश की।
अभी तक।
हर दायित्व समझौते में एक ग़ैर-प्रकटीकरण शर्त होती है, जो आपके समझौते में भी है।
जो इन असाधारण परिस्थितियों में मान्य नहीं रहेगी।
जिन जोखिमों का आपको सामना करना पड़ा, अनुबंध में उन पर सहमति ली गयी थी और...
कम्पनी यह अस्वीकार करती है कि उसका
प्लैनेटरी बॉडी 898/8712 पर हुई घटना से जुड़े किसी भी ग़लत काम से कोई लेना-देना है,
या कम्पनी को अधिकृत लोगों के अलावा किसी और व्यक्ति या व्यक्तियों के
उस ग्रह पर होने की पहले से कोई जानकारी थी।
ठीक है। बढ़िया। तो, तुम वह कमीने हो जिससे हमें असल में निपटना है।
हाँ। मैं ही वह कमीना हूँ।
ठीक है। हो गया।
क्या सच में इसकी वजह से इसके क्लाइंट मारे गए?
मुझे कोई अंदाज़ा नहीं है। मुझे बस कॉर्पोरेट के आदेश मिले हैं।
इसने कमबख़्त कुछ तो गड़बड़ की होगी।
क्या फ़र्क़ पड़ता है? वैसे भी अब इसकी याद जा चुकी है।
ठीक है, इसमें एक नयी नियंत्रक इकाई इनस्टॉल कर दो।
- क्या? - क्या?
इसकी नियंत्रक इकाई काम नहीं कर रही है?
नहीं। यहाँ लिखा है नहीं।
हद है? तुमने मुझे बताया क्यों नहीं?
घबराओ मत। इसे कोई होश नहीं है। किसी बच्चे की तरह बेबस है।
है ना?
चलो। नियंत्रक इकाई।
सेकसिस चेतावनी : नियंत्रक इकाई अपलोड हो रही है
नयी नियंत्रक इकाई लगा दी।
नियंत्रक इकाई पूर्ण
चालू कर रहा हूँ।
सेकयूनिट, रिपोर्ट करो।
सेकसिस अपडेट ऑपरेटिंग सिस्टम अपडेट किया गया
कमांड शुरू हो गया
हैलो। यह सिक्योरिटी यूनिट अब ऑनलाइन है।
आदेश का इंतज़ार कर रहा हूँ।
मेज़ से उठ जाओ।
अपना पेट रगड़ो और सिर पर थपथपाओ।
अब रुक जाओ।
देखा? सब ठीक है। किसी बच्चे की तरह भोला।
एक काफ़ी ताक़तवर बच्चा जिसकी बाँहों में बंदूकें हैं।
एक बच्चे की तरह बर्ताव करो। जैसे...
करो।
यहाँ कमबख़्त हो क्या रहा है?
रुको। रुको। रुक जाओ।
क्या यह मेरा सिक्योरिटी यूनिट है?
हाँ। यह पूरी तरह से तैयार है।
इसे हैलमेट पहना दो।
यह क्या करने वाला है?
सुरक्षा।
मार्था वेल्स की किताब "ऑल सिस्टम्स रेड" पर आधारित
मर्डरबॉट
हमारा सेकयूनिट कहाँ है?
वह आपका सेकयूनिट नहीं है। वह हमारा सेकयूनिट है।
मैडम प्रेज़िडेंट। आप मुझे मैडम प्रेज़िडेंट कहकर बुलाएँगे।
और कुछ नहीं तो कम से कम, वह सेकयूनिट एक महत्वपूर्ण गवाह तो है ही।
मैडम प्रेज़िडेंट, वह कोई गवाह नहीं है। ज़्यादा से ज़्यादा, वह एक रिकॉर्डिंग उपकरण है।
फिर तो उसके बारे में जानकारी साझा करना और ज़रूरी हो जाता है।
तुम कह रहे हो कि वह एक रिकॉर्डिंग उपकरण है। ठीक है। हमें वह सबूत मिलना चाहिए।
हम उसे ख़रीदेंगे।
हम उस सेकयूनिट को ख़रीदेंगे।
वह कोई चीज़ नहीं है।
यहाँ वह एक चीज़ ही है।
वह बहुत महँगा है।
महँगा तो तुम्हें वह बड़ा मुक़दमा भी पड़ेगा जो हम तुम्हारी कम्पनी के ख़िलाफ़ करने वाले हैं।
ठीक है। तो आप कह रहे हैं कि सेकयूनिट के बदले में, आप हम पर किसी भी तरह का मुक़दमा करने का अधिकार
छोड़ने को तैयार हैं?
नहीं। हम कह रहे हैं कि हम बदले में हमारा सेकयूनिट और तुम्हारी आधी कम्पनी लेंगे।
हम आपको वह यूनिट नहीं दे सकते। पर हम आपको कोई और यूनिट दे सकते हैं। एक उससे बेहतर यूनिट।
हमें कोई बेहतर यूनिट नहीं चाहिए। हमें वही यूनिट चाहिए।
वह तो वैसे भी ख़राब था।
ख़राब नहीं। थोड़ा कम अच्छा।
मैडम प्रेज़िडेंट, हमें यह पता चला है कि उस यूनिट की नियंत्रक इकाई
ठीक से काम नहीं कर रही थी।
क्या आपने उसके व्यवहार में कुछ असामान्य देखा था?
अगर आपने किसी भी असामान्य परिस्थिति की जानकारी हमसे छुपायी है,
तो यह कम्पनी के साथ आपके अनुबंध का उल्लंघन होगा।
ठीक है, देखिए। अगर आपको फ़िक्र है कि आपको उससे कोई ख़तरा हो सकता है, तो डरिए मत।
उसकी नियंत्रक इकाई बदल दी गयी है और यूनिट की यादें मिटा दी गयी हैं।
क्या?
सही कहा। उसे पूरी तरह से रीसेट कर दिया गया है।
तो फिर... तो फिर सब ख़त्म?
सेकयूनिट!
सेकयूनिट। हे। सेकी।
मुझे पता था। मुझे पता था हम तुम्हें ढूँढ लेंगे।
- हैलो। सेकी। - ठहरो। अरे।
तुम गिरफ़्तार होना चाहते हो? तुम्हें परेशानी क्या है?
मैं बस... यह मेरा सेकयूनिट है। मेरा सेकयूनिट था।
नहीं। यह मेरा सेकयूनिट है, और तुम स्टेशन के काम में दख़ल दे रहे हो।
चलो।
अरे, अरे, अरे। क्या हुआ है? मैं हूँ। उसे बताओ।
चेहरे की पहचान के लिए स्कैन
उसे बताओ मैं कौन हूँ।
क्लाइंट की पहचान : अज्ञात
सेकयूनिट, इस कमीने से निपटो।
नहीं। धत्। नहीं, उसे मारो मत। यह तो बाद में करना।
ठीक है। चलो।
मैं आपसे कह रहा हूँ, उसने मुझे बिल्कुल नहीं पहचाना।
ठीक है। तो, वह स्टेशन पर है। यह अच्छी बात है।
हम निषेधाज्ञा लेने के लिए आवेदन दे रहे हैं।
क्या फ़ायदा होगा? सब ख़त्म हो चुका है। उसकी यादें मिटा दी गयी हैं।
मैं यह नहीं मान सकती।
मैं यह नहीं मान सकती कि हमने साथ में जो कुछ झेला, उसका अनुभव बस
- शून्य और एक की संख्याओं की एक शृंखला भर है। - यही सच है।
यही सच है।
फिर वह... वह अभी भी ग़ुलाम है।
वह अब पहले वाला सेकयूनिट नहीं है, अराडा।
मैंने आपसे कहा था कि हमें यहाँ नहीं आना चाहिए, आइडा।
कॉर्पोरेशन रिम में, आख़िरकार दुःख के सिवा कुछ नहीं मिलता।
फिर भी इनकी कमबख़्त पार्टी चलती रहती है।
चुप हो जाओ! चुप हो जाओ!
ऐसा हो ही नहीं सकता कि हमारे सेकयूनिट का डेटा मिटा दिया गया हो।
हटा दिया गया होगा, हाँ। पर मिटा दिया गया हो? नहीं।
यह सही कह रही हैं। वैसे भी, उस यूनिट में कम्पनी का निजी डेटा भरा हुआ है।
वे उस सारे डेटा को खंगाल रहे हैं,
और अगर उन्हें ऐसा कुछ मिला जिससे थोड़ा भी पैसा कमाया जा सकता है, तो वे उसे रख लेंगे।
फिर हमें उसे वापस लेना ही होगा।
राठी, उनके लिए एक व्यक्तित्व का कोई आर्थिक मूल्य नहीं है।
वे उसका जो भी डेटा रखेंगे,
मुझे नहीं लगता उसे फ़ीड करके सेकयूनिट वापस वही...
व्यक्ति बन पाएगा।
गुरा, हमें फिर भी कोशिश करनी होगी।
पिन-ली को निषेधाज्ञा लेने के लिए आगे की कार्रवाई करनी चाहिए।
गुरा, तुम इस जगह को जानते हो।
हम क्या कर सकते हैं?
यह कॉर्पोरेशन रिम है।
इनकी फ़ितरत में ईमानदारी नहीं है।
हालात और बिगड़ गए हैं, क्योंकि हड़ताल करने वाले लोगों और पुलिस की झड़प अभी भी जारी है।
अब, माना जा रहा है कि ये लोग अनुबंध में बंधे हैं...
...इनके अनुबंधों की शुरुआत की तारीख़ भी और इसलिए इनकी सेवा की अवधि का अंत भी।
...कोई क़ानूनी इकाई नहीं है और न ही सही रास्ता तय करने के योग्य है।
...अधिकारियों ने अपना रुख़ साफ़ कर दिया है।
- काम नहीं तो खाना नहीं। - मुझे अपने बच्चे को खाना खिलाना है!
कमबख़्त यह सही नहीं है!
तुम्हें गिरफ़्तार होना है? क्योंकि अब यही होने वाला है।
तुम्हें वहाँ जाना है?
हम ग़ुलाम नहीं हैं! हम ग़ुलाम नहीं हैं! हम ग़ुलाम नहीं हैं!
तुमने अपने अनुबंधों का उल्लंघन किया है। यह जगह तुरंत ख़ाली करो!
नहीं, यह सही नहीं है!
हम कहीं जाने के लिए मजबूर नहीं हैं!
जाओ। थोड़ी मार-पीट ज़रूरी है।
डेटा व्यवधान कोड में ख़राबी
सेकसिस चेतावनी आसन्न ख़तरा पाया गया
निशाना
गोली मत चलाना। गोली मत चलाना।
- यह ख़राब है। - इसमें गड़बड़ हो रही है।
इसमें क्या ख़राबी है?
इसे नीचे गिरा दो! इसे मार दो!
आप वर्ग छह जीवन शैली वाले आवासीय क्षेत्र में प्रवेश कर रहे हैं।
केवल अधिकृत प्रचारकों को अनुमति है। यहाँ घूमना-फिरना मना है।
लगातार निगरानी रखी जा रही है।
हैलो। काफ़ी समय हो गया।
मैंने तुमसे मेरे घर आने के लिए मना किया था। मैं कल तुमसे ऑफ़िस में मिलूँगा।
मैं इंतज़ार नहीं कर सकता। मुझे वह अभी चाहिए।
मैं तो... मैं तो अब वह बेचता भी नहीं हूँ।
जानता हूँ। मैंने तुम्हारे बारे में पता किया था। अब डेटा सिक्योरिटी में हो। तीसरे स्तर का एक्सेस।
हालाँकि तब तुम्हारा कारोबार अच्छा चलता था, हँ?
डैड, आप आ रहे हैं?
मैं बस अभी आता हूँ। बस थोड़ी देर, ठीक है?
तुम्हें यहाँ नहीं होना चाहिए, ठीक है?
वैसे भी तुम यहाँ आख़िर कर क्या रहे हो? मतलब, मैंने तो सोचा था कि तुम...
मर गया? लगभग मर ही गया था। तुम्हारी बदौलत।
नहीं। मर नहीं गए।
बस कॉर्पोरेशन रिम से बाहर किसी गुमनाम से ग्रह पर होंगे।
अपनी लत का दोष मुझे मत दो।
मुझे नहीं लगता कि असल में मेरा कोई लेना-देना है तुम्हारे...
डैड, यह कौन हैं?
यह मेरे दोस्त, डॉ. गुराथिन हैं। हाँ। हम साथ में काम करते थे।
बिल्कुल। फिर मैं एक दोस्त से ज़्यादा एक ग्राहक बन गया।
अब गाने की बारी आपकी है, डैड।
पता है क्या? पापा से कहो कि उन्हें गाना है, और मैं बहुत, बहुत जल्द
- वापस आ जाऊँगा, ठीक है? - ठीक है।
चलो।
मुझे बुरा लगा। जो हुआ, उसे लेकर।
बात दिल को छू गयी।
मुझे लगा था तुम सम्भाल लोगे।
वे ड्रग्स जिन्हें बड़ी सावधानी से बनाया ही इस तरह जाता है कि लोगों को ज़्यादा से ज़्यादा लत लग सके?
मैंने तो बहुत अच्छे से सम्भाल लिया।
तुम्हें पता था तुम क्या कर रहे थे।
तुम्हें यह तो पक्का पता था कि तुम वह किसके लिए कर रहे थे।
हाल में मिटायी गयी सेकयूनिट की यादें
कोई परिणाम नहीं
तुम्हें कुछ नहीं मिलेगा। यह सब एन्क्रिप्टेड है।
रुको। मुझे पता है कैसे ढूँढना है।
खोजो : द राइज़ एंड फ़ॉल ऑफ़ सैंक्चुअरी मून
द राइज़ एंड फ़ॉल ऑफ़ सैंक्चुअरी मून
फ़ाइल का स्रोत खोजो।
फ़ाइल का स्रोत खोजो
स्रोत मिल गया
यह हुई न बात।
- सभी यादें डाउनलोड करो। - क्या?
डाउनलोड शुरू करें
गुराथिन, तुम क्या कर रहे हो? ध्यान से।
तुम कितना डेटा डाउनलोड कर रहे हो?
तुम्हें थोड़ा धीरे करना चाहिए।
चुप करो।
इतनी जल्दी आने के लिए शुक्रिया।
क्या वे अफ़वाहें सच हैं?
एक पूरी सर्वे टीम को मार दिया गया और आप पर भी हमला हुआ?
वहाँ डेल्टफ़ॉल इंडस्ट्रियल कंसर्न की एक टीम थी,
जिसे उनके सेकयूनिटों ने क़त्ल कर दिया।
तो, नियंत्रण से बाहर सेकयूनिटों ने अपने क्लाइंट्स की बेरहमी से हत्या कर दी? और...
नहीं, उनमें संघर्ष नियंत्रण इकाई डाली गयी थी,
और वे ग्रेक्रिस नाम की एक बदमाश कॉर्पोरेट इकाई के नियंत्रण में थे।
शायद हम भी मारे जा चुके होते,
अगर कम्पनी द्वारा दिए गए हमारे सेकयूनिट ने बेहतरीन तरीक़े से हमारी सुरक्षा न की होती,
और हमें उम्मीद है कि जो हुआ,
उसकी आगे की जाँच में वह सेकयूनिट एक ज़रूरी हिस्सा होगा।
अब, क्या यह सच है कि आपके ग्रह पर सेक्सबॉट्स इंसानों से शादी कर सकते हैं?
नहीं। क्या हम मुद्दे पर रह सकते हैं?
हमारे वकील उस सेकयूनिट को हमारे सामने पेश करने के लिए निषेधाज्ञा के लिए आवेदन दे रहे हैं,
ताकि हम ख़ुद उसकी जाँच कर सकें।
उन्हें पता चल गया वह कहाँ है।
सावधान। तेज़ाब निकल रहा है। सुरक्षित दूरी बनाए रखें।
कुंड अगली डुबकी के लिए तैयार।
स्थानीय नेटवर्क एक्सेस किया जा रहा है... स्थानीय सेकयूनिटों को पिंग किया जा रहा है
ठीक है, आगे बढ़ो।
सेकयूनिट, प्लेटफ़ॉर्म पर चढ़ो।
ठीक है। पिघला दो इसे।
सभी लोग सुरक्षित दूरी बनाए रखें।
रुक जाओ!
तुम आख़िर कहाँ जा रहे हो?
अपनी फ़ीड देखो।
हमारे पास इस सेकयूनिट को नष्ट करने के ख़िलाफ़ अदालत की निषेधाज्ञा है!
धत्। उसे वहाँ से बाहर निकालो। उसे बाहर निकालो, अभी!
सेकयूनिट।
क्लाइंट की पहचान : अज्ञात
तुम सच में हमें नहीं पहचानते?
मुझे लगा था...
मुझे उम्मीद थी कि तुम्हारे जैविक तत्व कहीं न कहीं हमें याद रखेंगे।
हमने एक साथ बहुत कुछ झेला है।
हम सेकयूनिट को बता सकते हैं कि क्या हुआ था। और फिर इसे पता चल जाएगा। थोड़ा-बहुत।
धत्। यह मेरी आँखों में देख रहा है।
यह देखने में सेकयूनिट जैसा लग सकता है, पर यह हमारा सेकयूनिट नहीं है।
गुरा...
शायद मुझे उल्टी आने वाली है।
गुरा...
क्या तुमने... प्लीज़ यह मत कहना कि तुमने ड्रग्स लिए हैं? हमें तुम्हें यहाँ नहीं लाना चाहिए था।
नहीं, वह बात नहीं है। मैंने फिर से ड्रग्स नहीं लिए।
मैंने वह हासिल कर लिया।
तुमने क्या हासिल कर लिया?
नहीं।
हो गया। मुझे अनप्लग कर दो।
सेकयूनिट...
सेकयूनिट, तुम ठीक तो हो?
क्या वह काम कर गया? क्या अब तुम हमें पहचानते हो?
बताओ। बताओ।
"सैंक्चुअरी मून" के एपिसोड 420 से 568 तक ग़ायब हैं।
यह वापस आ गया!
वैसे, शुक्रिया की कोई बात नहीं है।
ओह, गुरा... गुरा... शुक्रिया।
मैंने यह बस कम्पनी को परेशान करने के लिए किया है।
कुछ हो गया है।
- तो, अराडा, आ जाओ! - यह वापस आ गया है।
- वह काम कर गया? हाँ। - हाँ।
- कुछ... - हैलो। यह लो...
- कुछ हो गया है। - ...प्रिंटर से एकदम ताज़ा।
उम्मीद है यह तुम्हें फ़िट आएगा।
मुझे समझ नहीं आ रहा है कि क्या हो रहा है।
हम तुम्हारा अनुबंध ख़रीद रहे हैं।
कम्पनी अपनी बदनामी से बचना चाहती है।
तुम हमारे साथ वापस प्रिज़र्वेशन चलोगे।
वहाँ तुम एक आज़ाद एजेंट होगे।
आपका मतलब है...
मैं माल की सूची का हिस्सा नहीं होऊँगा?
नहीं।
क्या मैं फिर भी अपना कवच रख सकता हूँ?
- तुम्हें उसकी ज़रूरत नहीं पड़ेगी। - लोग तुम पर गोलियाँ नहीं चला रहे होंगे।
अगर लोग मुझ पर गोलियाँ नहीं चला रहे होंगे, तो मैं वहाँ क्या करूँगा?
- क्या मैं आपका अंगरक्षक बनूँगा? - ओह, नहीं।
मैं तुम्हारी संरक्षक होऊँगी।
वहाँ तुम्हारे लिए बहुत सम्भावनाएँ होंगी।
मुझे लगता है तुम जो भी करना चाहो, वहाँ सीख सकते हो।
और तुम कभी भी आकर मेरे साथ समय बिता सकते हो। मेरी लैब में आकर काम कर सकते हो।
जब हम तुम्हें वापस घर ले जाएँगे, तब हम इस सबके बारे में बात कर सकते हैं।
हम इस बारे में बात कर सकते हैं।
हाँ।
- इसने यह पहली बार कहा। - हाँ, सही कहा।
तैयार, तैयार, तैयार?
यह देखिए।
आ जाओ।
कवच देखकर ही लोगों को पता चलता था कि मैं एक सेकयूनिट हूँ।
- बढ़िया लग रहे हो, दोस्त। - वाह।
लेकिन अब मैं सेक नहीं था...
हाँ, सेकयूनिट।
...सिर्फ़ यूनिट था।
हमें बहुत ख़ुशी है कि तुम हमारे साथ हो।
डेल्टफ़ॉल के प्रतिनिधि आ गए हैं।
- ठीक है, अब चलो, उनसे मिल लेते हैं। - हाँ।
सेकयूनिट, तुम यहाँ आराम से रहो।
अगर किसी चीज़ की ज़रूरत हो, तो हमें बता देना।
मैं पीछे एक कोने में बैठा रहा,
और देखता रहा कि कई अलग-अलग लोग अंदर-बाहर आ-जाकर बात कर रहे थे।
वे ज़्यादातर वकील थे, कम्पनी के, डेल्टफ़ॉल के,
और दूसरी कॉर्पोरेट राजनैतिक संस्थाओं के...
यहाँ तक कि ग्रेक्रिस की पैरेंट कम्पनी के भी।
और फिर हमने जश्न मनाया।
हाँ, हाँ, सच में। हम बार-बार आँगन में ही जाते हैं।
- तुम वहाँ दस घंटे तक रहे थे। - वहीं तो वह...
- ओह! - हाँ। और...
वे मेरे लिए अपने घर के दरवाज़े खोल रहे थे।
मुझे अपने पास बुला रहे थे कि मैं भी उनका हिस्सा बन जाऊँ।
मैं चाहूँगी कि सब लोग अपना गिलास उठा लें।
यह जाम हमारी टीम के नाम।
और यह तुम्हारे नाम, सेकयूनिट। स्वागत है।
- टीम के नाम... टीम के नाम। - टीम।
- और सेकयूनिट के नाम! - सेकयूनिट!
- भाषण! - रहने दो।
- नहीं, नहीं। - मज़ाक़ कर रहा हूँ।
बेशक, मैं मज़ाक़ कर रहा हूँ। तुम्हें कुछ कहने की ज़रूरत नहीं है।
तुम वही करो जो तुम्हारा मन करे।
तुम कहाँ जा रहे हो?
मैं... मैं सीमा की...
जाँच करने जा रहा हूँ।
देखो, तुम्हें इसकी आदत पड़ जाएगी।
ये अच्छे लोग हैं।
मैं आज तक जितने भी लोगों से मिला हूँ, ये उनमें सबसे अच्छे हैं। प्रिज़र्वेशन अलायन्स।
मतलब...
ये अजीब हैं।
इसकी आदत पड़ने में मुझे थोड़ा समय लगा, लेकिन एक बार आदत पड़ गयी तो...
तुम धीरे-धीरे यहाँ अपनी जगह बना लोगे।
इसमें मैं तुम्हारी मदद करना चाहूँगा।
मैं इस बारे में सोचता रहा हूँ, और मुझे लगता है मैं समझता हूँ,
मतलब काफ़ी हद तक, कि शायद क्या...
डॉ. गुराथिन...
मुझे सीमा की जाँच करनी ही होगी।
तुम्हें सीमा की जाँच करनी ही होगी।
शुक्रिया।
अजीब बात थी।
इन कपड़ों में, मैं एक संवर्धित इंसान जैसा लग रहा था।
किसी ने ध्यान नहीं दिया कि मैं एक सेकयूनिट हूँ... अभी तक।
मैंने नक़्शों के सिस्टम को हैक करके जानकारी निकाली,
और नीचे वाले पोर्ट के व्यावसायिक क्षेत्र में चला गया।
मैंने शेड्यूल की जानकारी देखी।
अगली रवानगी रोबॉट से चलने वाले एक परिवहन जहाज़ की थी,
जो दूर किसी खदान पर जा रहा था।
मैंने एक पिंग से उसका अभिवादन किया
और उसे बताया कि मैं एक ख़ुश सेवक बॉट हूँ जिसे सवारी की ज़रूरत है।
मैंने उसे दिखाया कि मैं उसके साथ कितने घंटों के शो और दूसरी मीडिया साझा कर सकता हूँ।
पता चला, कार्गो परिवहन रोबॉट भी बेहतरीन, उम्दा मनोरंजन पसंद करते हैं।
दरवाज़े बंद हो रहे हैं।
मुझे नहीं पता मुझे क्या चाहिए।
लेकिन मुझे इतना पता है कि मैं नहीं चाहता कोई मुझे बताए कि मुझे क्या चाहिए...
या मेरे फ़ैसले ख़ुद ले।
चाहे वे मेरे पसंदीदा इंसान ही क्यों न हों।
मर्डरबॉट, संदेश ख़त्म।
उप-शीर्षक अनुवादक : पुनीत कुसुम